**Opis predmetu zákazky**

**Názov predmetu zákazky:** „Suchý termostat“

**Charakteristika predmetu zákazky:**

Cieľom obstarávania je zakúpenie laboratórneho termostatu pre tepelné namáhanie vzoriek suchým ohrevom a chladením. Účelom použitia je spracovanie vzoriek tepelným namáhaním pre dosiahnutie termodesorpcie, zahustenia, sušenia alebo vymrazenia vodnej zložky zmesi. Zámerom je použitie tohto pomocného prístroja pre potreby kontrolných chemických laboratórií civilnej ochrany sekcie krízového riadenia Ministerstva vnútra Slovenskej republiky v podmienkach laboratória alebo výjazdu.

Tovar sa obstaráva v celkovom počte 3 ks, čo zahŕňa 1 ks pre každé jedno pracovisko kontrolného chemického laboratória civilnej ochrany sekcie krízového riadenia Ministerstva vnútra Slovenskej republiky.

**Hlavný kód CPV:**

38000000-5 Laboratórne, optické a presné prístroje a vybavenie (s výnimkou skiel)

42940000-7 Stroje na tepelné spracovanie materiálov

42943000-8 Termostatický kúpeľ a príslušenstvo

**Typ zmluvy a jej platnosť**: Kúpna zmluva a jej platnosť je stanovená do termínu splnenia predmetu zákazky.

**Lehota plnenia:** do 60 dní odo dňa nadobudnutia účinnosti kúpnej zmluvy.

**Miesto plnenia:**

* Kontrolné chemické laboratórium civilnej ochrany v Nitre,
Plynárenská 25, 949 01 Nitra;
* Kontrolné chemické laboratórium civilnej ochrany v Slovenskej Ľupči,
Príboj 559, 976 13 Slovenská Ľupča;
* Kontrolné chemické laboratórium civilnej ochrany v Jasove,
Ku kachličkárni 653/9, 04423 Jasov.

**Požiadavky na technickú špecifikáciu predmetu zákazky:**

* požaduje sa termostat na tepelné namáhanie vzoriek suchým ohrevom na princípe elektromagnetickej indukcie a suchým chladením na princípe Peltierovho článku, t. j. nevyužíva chladiace alebo ohrievacie kvapaliny alebo plyny ani otvorený plameň;
* tepelné namáhanie vzoriek musí byť zabezpečené prostredníctvom samostatne oddelených a samostatne ovládaných tepelných blokov a musí byť možné ich súbežné použitie;
* tepelné bloky musí byť možné vybrať a vyčistiť používateľom a musia byť vymeniteľné;
* tepelné bloky musia mať samostatné ovládanie a samostatnú reguláciu nastavených teplôt;
* tepelné bloky musia umožniť vloženie skúmaviek s plochým dnom do hĺbky najmenej 40 mm;
* požaduje sa dodať najmenej tri samostatné tepelné bloky pre použite skúmaviek s priemerom 16 mm, 25 mm, a 29 mm na každé miesto plnenia;
* k termoblokom sa požadujú dodať skúmavky s priemerom 16 mm v počte 30 ks, skúmavky s priemerom 25 mm v počte 18 ks a skúmavky s priemerom 29 mm v počte 15 ks na každé miesto plnenia;
* požaduje sa možnosť zohrievania od laboratórnej teploty (25 °C) na teplotu do 130 – 150 °C a nastavovanie teploty ohrevu musí byť možné v dielikoch 1 °C;
* ohrievací blok musí udržiavať nastavenú teplotu s odchýlkou najviac ±0,1 °C;
* požaduje sa možnosť chladenia od 20 °C na teplotu najmenej 0 °C a nastavovanie teploty chladenia musí byť možné v dielikoch 1 °C;
* chladiaci blok musí udržiavať nastavenú teplotu s odchýlkou najviac ±0,1 °C;
* dodávané zariadenie musí mať certifikát o kalibrácii deklarovaného teplotného rozsahu;
* dodávané zariadenie musí mať časovač so zvukovou signalizáciou uplynutia nastavenej hodnoty času;
* dodávané zariadenie musí umožňovať nastavenie času v jednotkách minút a v rozsahu najmenej od jednej minúty po najmenej 10 hodín;
* dodávané zariadenie musí mať prehľadný displej so samostatným zobrazovaním stavu pre ohrievací a chladiaci blok;
* hmotnosť prístroja musí byť najviac 10 kg a príkon najviac do 450 W;
* súčasťou dodávaného prístroja musí byť napájací sieťový adaptér na 230 V a prípadne ďalšie nevyhnutné príslušenstvo, umožňujúce prevádzku v zmysle stanoveného účelu použitia;
* obstarávateľ bude akceptovať súťažnú ponuku dvoch samostatných zariadení – jedného pre ohrev a jedného pre chladenie, ak budú obe zariadenia spĺňať stanovené technické špecifikácie.

**Ďalšie všeobecné požiadavky:**

* dodávané zariadenie a jeho príslušenstvo, ak je súčasťou dodávky, musia mať certifikát CE o zhode s európskymi technickými normami;
* požaduje sa predložiť potvrdenie dodávateľa prístroja o poskytovaní autorizovaného servisu dodávaného zariadenia a jeho príslušenstva, ak je súčasťou dodávky, a servisné stredisko musí byť v SR alebo inej členskej krajine EÚ;
* cena musí zahŕňať všetky náklady na balné, dopravu, montáž a záruku po dobu 2 roky od dodania prístroja a príslušenstva;
* dopravu prístrojov na miesta plnenia zabezpečuje dodávateľ;
* požaduje sa zaškolenie obsluhy pre 3 osoby na každom mieste plnenia;
* dodávané prístroje nemôžu byť repasované, recyklované alebo opravované, požaduje sa dodanie nových nepoužívaných prístrojov plne funkčných a v kompletnom stave;
* návod na používanie bude poskytnutý v slovenskom alebo českom jazyku.

V celkovej cene za celý predmet zákazky musia byť započítané všetky náklady a cena musí byť konečná a nie je možné ju navyšovať o dodatočné náklady spojené s dodaním tovaru.